**การนำเสนอสารภาษาไทยผ่านอินเตอร์เน็ต**

**นางสาวเบ็ญจมาศ หนูไชยทอง**

**รหัส ๕๓๑๕๐๖๖๐๐๑๐๖๗**

**กลุ่มเรียน ๕๓๐๘.๑๕๒**

**รายงานนี้เป็นส่วนหนึ่งของการศึกษารายวิชา การนำนำเสนอสารภาษาไทยด้วยคอมพิวเตอร์**

**ภาคเรียนที่ ๒ ปีการศึกษา ๒๕๕๕**

**มหาวิทยาลัยราชภัฏสุราษฎร์ธานี**

**คำนำ**

ในการจัดทำรายงานเรื่อง การนำเสนอสารภาษาไทยผ่านอินเตอร์เน็ต เพื่อเป็นสื่อการเรียนการสอนในรายวิชา การนำเสนอสารภาษาไทยด้วยคอมพิวเตอร์ เพื่อให้ผู้เรียนมีความรู้ความเข้าใจมากยิ่งขึ้น

 ในการจัดทำรายงานครั้งนี้ผู้ศึกษาได้ศึกษาข้อมูลในประเด็นต่างๆ ๕ ประเด็นได้แก่ สารสารสนเทศ การนำเสนอสาร อินเตอร์เน็ต การสร้างบล็อก และการนำเสนอสารภาษาไทยผ่านอินเตอร์เน็ต

 อนึ่งในการจัดทำรายงานครั้งนี้สำเร็จลุล่วงไปได้ด้วยดี ผู้ศึกษาขอขอบพระคุณ อาจารย์อัชนา ปลอดแก้ว อาจารย์ที่ปรึกษาที่ให้คำแนะนำในการค้นคว้ามาโดยตลอด และเจ้าหน้าที่สำนักวิทยบริการมหาวิทยาลัยราชภัฏสุราษฎร์ธานีที่อำนวยความสะดวกในการค้นคว้าข้อมูล ผู้ศึกษาจึงขอขอบพระคุณมา ณ โอกาสนี้

 เบ็ญจมาศ หนูไชยทอง

**สารบัญ**

เรื่อง หน้า

สารสนเทศ ๔

 ความหมาย ๔

 ความสำคัญ ๔

การนำเสนอสาร ๕

 ความหมาย ๕

 ความสำคัญ ๕

 จุดมุ่งหมาย ๖

อินเตอร์เน็ต ๖

 ความหมาย ๖

บล็อก ๗

 ความหมาย ๗

 ขั้นตอนการสร้างบล็อก ๘

การนำเสนอสารภาษาไทยผ่านอินเตอร์เน็ต ๑๐

อ้างอิง ๑๒

**การนำเสนอสารภาษาไทยผ่านอินเตอร์เน็ต**

ในการศึกษาข้อมูลเรื่อง การนำเสนอสารภาษาไทยผ่านอินเตอร์เน็ต ผู้ศึกษาได้แบ่งประเด็นในการศึกษาออกเป็น ๕ ประเด็น ได้แก่ สารสารสนเทศ การนำเสนอสาร อินเตอร์เน็ต การสร้างบล็อก และการนำเสนอสารภาษาไทยผ่านอินเตอร์เน็ต

๑. **สารสารสนเทศ (information)**

 **ความหมาย**

 สมาคมห้องสมุดอเมริกันให้คำจำกัดความของคำว่า information ว่า หมายถึง ความคิด ข้อเท็จจริง และผลงานที่เกิดขึ้นจากจิตใจทั้งหมด ซึ่งมีวิธีการติดต่อสื่อสาร มีการจดบันทึกรวบรวม มีการตีพิมพ์เผยแพร่ หรือมีวิธีการแจกจ่ายทั้งอย่างเป็นทางการและไม่เป็นทางการในทุกรูปแบบ

 ส่วนคำในภาษาไทยแปลคำว่า information คือ ข้อมูลข่าวสาร เรื่องราว ข้อความรู้ ข้อสนเทศ สารสนเทศ ความรู้ (อัมพร ทีขะระ, ๒๕๒๘ : ๑๖๐) นงลักษณ์ ไม่หน่ายกิจ (๒๕๒๖ : ๑๑๕ ) ได้สรุปว่า หมายถึง ข่าวข้อเท็จจริง ข้อมูล ตลอดจนความรู้ ซึ่งได้มีการบันทึกไว้ทั้งในรูปของสิ่งตีพิมพ์ โสตทัศนวัสดุ วัสดุย่อส่วน เทปโทรทัศน์ เทปแม่เหล็ก และจานแม่เหล็ก เป็นต้น ข้อสนเทศ ซึ่งได้บันทึกไว้นี้เป็นสิ่งสำคัญที่นำมาใช้เพื่อประกอบการวินิจฉัยสั่งการ การวางแผน การศึกษาวิจัย การพัฒนาอาชีพและอื่นๆ ของบุคคล ในทุกวงการและทุกระดับห้องสมุดและศูนย์สารสนเทศอย่างถูกต้องสมบูรณ์และตรงกับความต้องการของผู้ใช้มากที่สุด และทันกับเวลาที่ต้องการด้วย

 จากความหมายข้างต้น สามารถสรุปได้ว่า สารสารสนเทศ หมายถึง ข้อมูล ข่าวสาร ที่เกิดจากการค้นคว้าและเก็บรวบรวมไว้ในวัสดุชนิดต่างๆ

 **ความสำคัญ**

 สังคมในปัจจุบันมีลักษณะเป็นสังคมข่าวสาร ทั้งนี้เป็นเพราะมีการพัฒนาประเทศทุกด้านอย่างกว้างขวาง มีการค้นคว้า ทดลอง วิจัย ซึ่งก่อให้เกิดความเจริญก้าวหน้าทางด้านเทคโนโลยีและวิชาการต่างๆ มีความต้องการของข้อมูลข่าวสารเพิ่มมากขึ้น และจำนวนข้อมูลข่าวสารเองก็มีการเพิ่มขึ้นอย่างรวดเร็ว จนเกินกำลังที่ผู้ใช้จะใช้ได้ทัน การพัฒนาข้อมูลข่าวสารให้ทันสมัยจึงเป็นสิ่งสำคัญและมีประโยชน์ต่อบุคคลในด้านต่างๆ ดังนี้

 ๑. เพื่อการศึกษา (education) สารสนเทศที่ดีไม่ได้เน้นอยู่ที่ห้องสมุดหรือตำราเท่านั้น แต่ยังหมายรวมถึงการใช้สื่ออินเตอร์เน็ตหรือคอมพิวเตอร์ช่วยสอน เพื่อพัฒนาคนทางด้านการศึกษาให้สะดวกขึ้น

 ๒. เพื่อให้ความรู้ (information) เพื่อให้ความรู้ คนในสังคมมีความจำเป็นต้องทราบความเป็นไปในสังคม การติดต่อสื่สารในสังคมแต่ละวันจะได้ดำเนินไปอย่างต่อเนื่อง การขจัดข้อสงสัยในเรื่องใคร่รู้เหตุการณ์ในสังคมให้หมดสิ้นไป เช่นการค้นหาข้อมูลจากสารสนเทศที่แพร่หลายและกว้างที่สุดในโลก ได้แก่ จากเว็บไซต์กูเกิ้ล

 ๓. เพื่อการค้นคว้า (research) ในสังคมยุคข่าวสารในปัจจุบัน สานสนเทศที่ตอบสนองในเรื่องการค้นคว้าวิจัย มีบทบาทอย่างสูงต่อการพัฒนาคนและพัฒนาประเทศ ไม่ว่าจะจัดทำให้บริการอยู่ในรูปใด เช่น บัตร สาระสังเขป สมุดสถิติ วิทยานิพนธ์ รายงานการวิจัย ล้วนแล้วแต่มีความสำคัญต่อการพัฒนาประเทศได้

 ๔. เพื่อความจรรโลงใจ (inspiration) สารสนเทศต่างๆ นอกจากผู้ใช้จะได้ประโยชน์ด้านสารสนเทศเพื่อการศึกษา ได้รับความรู้แล้ว สารสนเทศบางประเภทและบางชนิด ยังอำนวยประโยชน์ก่อให้เกิดความจรรโลงใจ เช่น การอ่านหนังสือวรรณกรรมที่สำคัญช่วยก่อให้เกิดความรู้สึกซาบซึ้งในความดีงามในความคิดของผู้อื่น

๒. **การนำเสนอสาร**

 **ความหมาย**

 การนำเสนอสารหมายถึง การสื่อสารด้วยการนำเสนอข้อมูล ความรู้ ความคิดเห็น หรือความต้องการไปสู่ผู้รับสาร โดยใช้เทคนิคหรือวิธีการต่างๆ

 **ความสำคัญ**

 ในปัจจุบันนี้การนำเสนอเข้ามามีบทบาทสำคัญในองค์กรทางธุรกิจ ทางการเมือง ทางการศึกษา หรือแม้แต่หน่วยงานของรัฐทุกแห่งก็ต้องอาศัยวิธีการนำเสนอเพื่อสื่อสารข้อมูลเสนอความคิดเห็น เสนอขออนุมัติ หรือเสนอข้อสรุปผลการดำเนินงานต่างๆ ผู้มีหน้าเกี่ยวกับการประชาสัมพันธ์ การแนะนำเพื่อการเยี่ยมชม การฝึกอบรม การประชุม หรือผู้ที่เป็นหัวหน้างานทุกระดับจะต้องรู้จักวิธีการนำเสนอ เพื่อนำไปใช้ให้เหมาะสมกับงานต่างๆ ผู้มีหน้าที่เกี่ยวกับการประชาสัมพันธ์ การแนะนำเพื่อการเยี่ยมชม การฝึกอบรม การประชุม หรือผู้ที่เป็นหัวหน้างานทุกระดับจะต้องรู้จักวิธีการนำเสนอ เพื่อนำไปใช้ให้เหมาะสมกับงานต่างๆและเพื่อผลสำเร็จของการพัฒนางานของตน หรือขององค์กรและหน่วยงานต่างๆ กล่าวโดยสรุปการนำเสนอมีความสำคัญต่อการปฏิบัติงานทุกประเภท เพราะช่วยในการตัดสินใจในการดำเนินงาน ใช้ในการพัฒนางานตลอดจนเผยแพร่ความก้าวหน้าของงานต่อผู้บังคับบัญชาและบุคคลผู้ที่สนใจ

 **จุดมุ่งหมาย**

 ๑.เพื่อให้ผู้รับสารทราบความคิดเห็นหรือความต้องการ

 ๒.เพื่อให้ผู้รับสารพิจารณาเรื่องใดเรื่องหนึ่ง

 ๓.เพื่อให้ผู้รับสารได้รับความรู้จากข้อมูลที่นำเสนอ

 ๔.เพื่อให้รับสารเกิดความเข้าใจที่ถูกต้อง

๓. **อินเตอร์เน็ต** (Internet)

 **ความหมาย**

 ธีรพล กาญจนอำพล (๒๕๔๓ : ๑๑ ) กล่าวว่า อินเตอร์เน็ต คือเครือข่ายคอมพิวเตอร์ขนาดใหญ่ที่เชื่อมต่อถึงกันทั่วโลก โดยแบ่งออกเป็นสองส่วน คือ ส่วนที่เป็นคอมพิวเตอร์ลูกข่าย (Client) กับเครื่องคอมพิวเตอร์แม่ข่าย (Host) และสามารถแลกเปลี่ยนข้อมูลข่าวสารระหว่างกันได้ อินเตอร์เน็ตเป็นสิ่งที่ปฏิวัติความเป็นอยู่ของมนุษยชาติ เปลี่ยนแปลงพฤติกรรมมนุษย์ และช่วยให้คนเรามีอิสระในการเรียนรู้

 วิภา เพิ่มทรัพย์ ( ๒๔๔๖ : ๑๑๓ ) กล่าวว่า อินเตอร์เน็ตเป็นเครือข่ายขนาดยักษ์ที่ครอบคลุมไปทุกประเทศทั่วโลก โดยมีจุดเริ่มต้นมาจากเครือข่ายทางทหารของสหรัฐในช่วงปี ค.ศ. 1960 ต่อมาเริ่มใช้กับงานด้านการศึกษาวิจัย แต่ในปัจจุบันได้พัฒนาไปเป็นเครือข่ายที่ให้ผู้ใช้คอมพิวเตอร์ทั่วโลกได้สื่อสารแลกเปลี่ยนข้อมูลทั่วไปทุกชนิด ทั้งข้อความภาพ เสียง และอื่นๆ ทั้งด้านวิชาการและธุรกิจการค้า รวมทั้งเป็นสื่อในการโฆษณา ประชาสัมพันธ์ และเผยแพร่ข้อมูลข่าวสารผ่านทางระบบเวิลด์ไวเว็บ (World Wide Web) และบริการอื่นๆอีกมาก

 จากความหมายข้างต้น สามารถสรุปได้ว่า อินเตอร์เน็ตหมายถึงเครือข่ายที่สามารถเชื่อมโยงถึงกันได้ทั่วโลก และสามารถแลกเปลี่ยนข้อมูลข่าวสารได้อย่างทั่วถึง

๔. **บล็อก (Blong)**

 อีกบริการหนึ่งที่ได้รับความนิยมบนอินเตอร์เน็ตอย่างสูงในปัจจุบัน สำหรับผู้ที่ท่องเน็ตเป็นประจำ และต้องการเผยแพร่ความคิด แนะนำตัว หรือนำเสนอบางสิ่งบางอย่างได้ง่ายๆ อย่างเร็ว โดยไม่ต้องสร้างเว็บไซต์ของตัวเองขึ้นมา เพียงแค่เข้าไปจับจองพื้นที่ส่วนตัวบนอินเตอร์เน็ต ภายใต้บริการที่เรียกว่าบล็อก และนำเสนอสิ่งที่เราต้องการได้อย่างอิสระ โดยยึดหลักสำคัญที่ว่าบล็อก คือความเรียบง่ายและที่สำคัญคือฟรี

 **ความหมาย**

 อัมรินทร์ เพ็ชรกุล (๒๕๕๒ : ๒๓๗) ได้กล่าวไว้ว่า บล็อก (Blog) ทำหน้าที่เหมือนเป็นสมุดบันทึกส่วนตัวหรือเอกสารแนะนำตัว บล็อกสามารถที่จะติดต่อสื่อสารไปถึงแหล่งต่างๆ ทั่วโลกได้ ซึ่งเราสามารถเข้าใจวิธีการใช้งานของบล็อกได้ไม่ยากเพราะพูดอีกนัยหนึ่งบล็อกคือเว็บนั่นเอง โดยหลักการทำงานของบล็อกคือข้อมูลที่อัพเดตทีหลังจะแสดงข้อมูลขึ้นอยู่ด้านบนสุด ถ้าเราเป็นฝ่ายคนเข้าชมเราจะสามารถเห็นข้อมูลล่าสุดแสดงอยู่ด้านบนสุด

 เวชยันต์ สังข์จุ้ย (๒๕๕๒ : ๑๙๒ ) blog มาจากคำว่า weblog ซึ่งมาจากคำว่า web และคำว่า log รวมกัน ซึ่ง web หมายถึง เว็บไซต์ และ log หมายถึง การบันทึก รวมกันแล้วคือเว็บที่ใช้บันทึกเนื้อหาสาระ เรื่องราวต่างๆ ของผู้ที่สร้างบล็อกขึ้นมา

 บล็อกยังมีส่วนที่ใช้ ในการแชร์ความคิดเห็น หรือสาระที่สำคัญที่เราได้เรียนรู้เราต้องการทั่วโลกได้ด้วย บล็อกเป็นเหมือนแหล่งความรู้ส่วนตัว เมื่อเราต้องการนำเสนอเรื่องราวต่างๆ

 จากคำกล่าวข้างต้นสามารถสรุปได้ว่า บล็อก หมายถึง สมุดบันทึกหรือเอกสารที่เก็บเรื่องราวข้อมูลหรือข่าวสารที่สามารถแก้ไขหรือแลกเปลี่ยนเรียนรู้กันได้

 รายชื่อผู้ให้บริการบล็อกที่ได้รับความนิยมจากผู้ใช้งาน

 ๑. Face[]Hvdcbook ([www.facebook.com](http://www.facebook.com))

 ๒.บล็อกเกอร์ (http // : [www.blogger.com](http://www.blogger.com))

 ๓. มัลติพลาย (http // : [www.blogger.com](http://www.blogger.com))

 ๔. วิกิพีเดีย (http // : [www.wikipedia.com](http://www.wikipedia.com))

 ฯลฯ

 ผู้ให้บริการของไทย

 ๑.บล็อกแก็ง (http // : [www.bloggang.com](http://www.bloggang.com))

 ๒. เอ็กซ์ทีน (http // : [www.exteen.com](http://www.exteen.com))

 **ขั้นตอนการสร้าง Blog**

 วิธีการใช้งานบล็อกของผู้ให้บริการแต่ละรายนั้น แตกต่างกันไปตามผู้ให้บริการแต่ละคน ซึ่งผู้ศึกษาได้ศึกษาการสร้างบล็อกในเรื่อง วิกิพีเดีย สารานุกรมเสรี ดังนี้

 วิกิพีเดีย คือ สารานุกรมที่ร่วมกันสร้างขึ้นโดยผู้อ่าน เป็นเว็บไซต์แบบพิเศษที่เรียกว่า วิกิ ในลักษณะที่ร่วมกันแก้ไขเป็นไปได้อย่างง่ายดาย มีหลายคนร่วมปรับปรุง วิกิเก็บไว้ทั้งหมดในส่วนของประวัติในแต่ละหน้า

 วิกิพีเดีย ได้รับการยอมรับจากนักวิชาการและสื่อมวลชน เพราะเนื้อหาเปิดเสรีให้สามารถนำไปใช้งานและแก้ไขได้ อีกทั้งยังมีนโยบายมุมมองที่เป็นกลาง คือบทความถูกเขียนไว้อย่างเป็นกลางไม่มีอคติ และไม่ใช่การโฆษณา นอกจากสารานุกรมแล้ว วิกิพีเดียยังมีสถานการณ์ข่าวเหตุการณ์ที่เกิดขึ้นในปัจจุบัน บทความที่ให้ความรู้และเทคโนโลยีต่างๆอีกด้วย

 ตามที่ (ร่าง) แผนแม่บทเทคโนโลยีสารสนเทศและการสื่อสาร ฉบับที่ ๒ ของประเทศไทย ได้ระบุไว้ในส่วนของวิสัยทัศน์ว่า “ประเทศไทยเป็นสังคมอุดมปัญญา” จะเป็นจริงไปไม่ได้ หากคนไทย ไม่สามารถเข้าถึงแหล่งความรู้ได้ วิกิพีเดีย เป็นรูปแบบของสังคมอุดมปัญญาแบบออนไลน์ เพราะเป็นแหล่งรวมข้อมูลที่ทุกคนสามารถเป็นได้ทั้งผู้รับและผู้ถ่ายทอดองค์ความรู้ มีวิธีการดังนี้

 ๑. สร้างบัญชีผู้ใช้

 จริงๆแล้วเราไม่จำเป็นต้องสร้างบัญชีผู้ใช้ ก็สามารถใช้งานวิกิพีเดียได้อยู่แล้ว แต่การสร้างบัญชีผู้ใช้จะทำให้ระบบสามารถที่จะบันทึกวาคุณเป็นผู้เขียนบทความไหนบ้าง หรือแก้ไขบทความไหนอย่างไร เพราะถ้าไม่สร้างบัญชีผู้ใช้ ระบบจะบันทึกหมายเลขไอพีแทน ซึ่งผู้เขียนคิดว่ามันไม่เป็นประโยชน์ต่อทั้งผู้อ่านและตัวคุณเอง

 ๑.๑ เข้าเว็บไซต์ [www.wikipedia.com](http://www.wikipedia.com)

 ๑.๒ คลิกล็อกอินสร้างบัญชีผู้ใช้

 ๑.๓ คลิกสร้างบัญชีผู้ใช้ใหม่

 ๑.๔ ป้อนข้อมูลตามช่องที่กำหนด เสร็จแล้วกดปุ่ม สร้างบัญชีผู้ใช้ใหม่

 ๒. เข้าสู่ระบบ

 ๒.๑ คลิกล็อกอินสร้างบัญชีผู้ใช้

 ๒.๒ ป้อนชื่อผู้ใช้และรหัสผ่านแล้วคลิกปุ่มล็อกอิน

 ๓. การค้นหาข้อมูล

 ๓.๑ พิมพ์หัวข้อที่ต้องการค้นหา

 ๓.๒ คลิกปุ่มค้นหา

 ๓.๓ ผลการค้นหา คลิกเมาส์ที่บทความที่ต้องการ

 ในส่วนของเนื้อหานั้น หากมีความเกี่ยวโยงกับเนื้อหาในบทความอื่น ก็จะมีจุดเชื่อมโยงไปยังเนื้อหาที่เกี่ยวข้อง คือจุดเชื่อมโยงที่ปรากฏจะมีสองสี สีน้ำเงินคือจุดเชื่อมโยงไปยังเนื้อหาที่เกี่ยวข้องที่มีอยู่แล้ว ส่วนจุดเชื่อมโยงสีแดงคือเนื้อหาที่ไม่มีในวิกิพีเดีย หากผู้อ่านมีความรู้ในส่วนที่เป็นจุดเชื่อมโยงสีแดง ก็สามารถคลิกที่จุดเชื่อมโยงเพื่อเขียนบทความนั้นได้

 ๔. วิธีเขียนบทความ

 ๔.๑ พิมพ์ชื่อบทความ

 ๔.๒ คลิกปุ่มค้นหา

 ๔.๓ หากผลการค้นหาแสดงชื่อบทความ ที่ป้อนเข้าไปเป็นสีแดง แสดงว่าบทความนี้ยังไม่มีคนเขียน ให้คลิกที่ชื่อบทความ

 ๔.๔ พิมพ์เนื้อหาในช่องสี่เหลี่ยม

 ๔.๕ หลังจากพิมพ์ข้อความแล้วคลิกปุ่ม ดูตัวอย่างเพื่อดูตัวอย่าง

 ๔.๖ หลังจากพิมพ์และแก้ไขบทความจนเป็นที่พอใจแล้วคลิกปุ่มบันทึก

 ๕. แก้ไข เพิ่มเติมบทความ

 ในวิกิพีเดีย สามารถแก้ไขหรือเพิ่มเติมเนื้อหาของบทความได้ ถ้าหากเห็นว่าเนื้อหาไม่ถูกต้อง หรือไม่ครบถ้วน ไม่ว่าจะเป็นบทความที่คุณเขียนเองหรือที่ผู้อื่นเขียน

 ๕.๑ ในบทความจะปรากฏคำว่า แก้ อยู่ในส่วนต่างๆของบทความ เมื่อต้องการแก้ไขบทความ ให้คลิกที่ แก้ (ในส่วนที่ต้องการแก้ไข)

 ๕.๒ แก้ไขบทความตามต้องการ

 ๕.๓ คลิกปุ่ม บันทึก เพื่อบันทึกบทความ ก่อนบันทึก สามารถคลิกปุ่ม ดูตัวอย่าง เพื่อดูตัวอย่างบทความที่ได้รับการแก้ไขแล้ว หรือคลิกปุ่ม แสดงความเปลี่ยนแปลง เพื่อดูความเปลี่ยนแปลงของบทความที่ต้องการแก้ไข ในการแก้ไขข้อมูลวิกิพีเดียนั้น จะต้องมีแหล่งอ้างอิงที่ยืนยันได้ไม่ละเมิดลิขสิทธิ์ บทความจะต้องมีความเป็นกลางและไม่เป็นการโฆษณา หากเป็นข้อความหรือรูปที่ละเมิดลิขสิทธิ์จะถูกแจ้งลบทันที

 ๔. **การนำเสนอสารภาษาไทยผ่านอินเตอร์เน็ต**

 วิกิพีเดียคือเวทีที่ให้ทุกคนได้แบ่งปันความรู้สึกซึ่งกันและกัน หากคุณมีความรู้ในเรื่องใด และต้องการเผยแพร่ความรู้ให้ผู้อื่นก็สามารถเขียนบทความเพื่อเผยแพร่ให้กับผู้อื่นได้ บทความที่ดีจะต้องไม่ละเมิดลิขสิทธิ์ผู้อื่น ไม่ควรคัดลอกมาจากแหล่งข้อมูลอื่น

 เราสามารถนำสารานุกรมวิกิพีเดีย ซึ่งเป็นสารานุกรมออนไลน์มาใช้ในการค้นหาข้อมูลแทนการใช้เว็บไซต์ประเภท Search Engin ซึ่งจะมีบทความอธิบายความหมายและข้อมูลต่างๆ รวมทั้งภาพประกอบ ซึ่งครอบคลุมข้อมูลต่างๆ มากกว่า ๒๐๐ ภาษา เข้าไปดูได้ที่ www.wikipedia.com และ http // th.wikipedia.org สำหรับวิกิพีเดียไทย

**อ้างอิง**

ธีรพล กาญจนอำพล. Getting in to internet . กรุงเทพฯ : sum . ๒๕๔๓.

วิภา เพิ่มทรัพย์ . **ครบเครื่องเรื่องอินเตอร์เน็ต** . กรุงเทพฯ : โปรวิชั่น . ๒๕๔๖.

เวชยันต์ สังข์จุ้ย. **มือใหม่หัดใช้อินเทอร์เน็ต.** กรุงเทพฯ : จุฬาลงกรณ์มหาวิทยาลัย. ๒๕๕๒.

อัมรินทร์ เพ็ชรกุล. **ครบเครื่องเรื่อง Internet ฉบับสมบูรณ์** . กรุงเทพฯ : ซัคเซส มีเดีย . ๒๕๕๒.